Na osnovu člana 38 stav 8 Zakona o osnovnom obrazovanju i vaspitanju ("Službeni list RCG", br. 64/02 i 49/07) Ministarstvo prosvjete i nauke donosi

**PRAVILNIK**

**O NAČINU I POSTUPKU PROVJERE ZNANJA UČENIKA KOJI SE OBRAZUJE KOD KUĆE**

(Objavljen u "Sl. listu CG", br. 43 od 3. jula 2009)

**Sadržaj pravilnika**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom propisuje se način i postupak provjere znanja učenika koji se obrazuje kod kuće (u daljem tekstu: provjera znanja) koja se organizuje u skladu sa zakonom.

**Komisija za provjeru znanja**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Provjeru znanja vrši komisija za provjeru znanja učenika (u daljem tekstu: komisija).

**Sastav komisije**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisiju čine predsjednik, ispitivač i stalni član.  
     Predsjednik komisije od I do III razreda je direktor ustanove, pedagog ili član razrednog vijeća, ispitivač je odjeljenski starješina odjeljenja u koje je učenik upisan, a stalni član je nastavnik.  
     Predsjednik komisije od IV do IX razreda je nastavnik koji je odjeljenski starješina, ispitivači su predmetni nastavnici, a stalni član je po mogućnosti nastavnik iste ili srodne struke.  
     Izuzetno od stava 3 ovog člana kada je odjeljenjski starješina ispitivač, predsjednik komisije je stalni član komisije.  
     Komisiju imenuje direktor.

**Poslovi organizacije**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Predsjednik komisije stara se o radu komisije.

**Mjesto provjere znanja**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Provjera znanja obavlja se u ustanovi u koju je učenik upisan.  
     Izuzetno, kada nije moguće sprovesti provjeru znanja u ustanovi zbog bolesti učenika, ustanova može odobriti provjeru znanja i na drugom odgovarajućem mjestu (kući, zdravstvenoj ustanovi i sl).

**Vrijeme provjere znanja**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Provjera znanja se obavlja u periodu od 20. do 30. maja tekuće školske godine.  
     Za učenike IX razreda provjera znanja se obavlja od 1. do 10. maja tekuće školske godine.

**Prijavljivanje za provjeru znanja**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Postupak provjere znanja pokreće se podnošenjem prijave ustanovi na odštampanom obrascu broj 1 koji je sastavni dio ovog pravilnika.  
     Prijavu podnosi roditelj ili staratelj učenika (u daljem tekstu: roditelj).  
     Rok za podnošenje prijave je 30. april tekuće školske godine.  
     Škola obavještava roditelje o terminu provjere znanja najkasnije pet dana prije početka provjere znanja.

**Ispitivanje**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Provjera znanja sastoji se iz usmenog i pismenog dijela i vrši se u skladu sa obrazovnim programom i zakonom.  
     Pismeni zadatak traje 45 minuta. Pismeni zadatak je sastavni dio zapisnika o provjeri znanja učenika.  
     Učenici od I do V razreda se ispituju usmeno iz svih nastavnih predmeta.  
     Učenici od VI do IX razreda na usmenom dijelu ispita izvlače listicu, ovjerenu pečatom ustanove, na kojoj se nalazi pet pitanja.

**Prisustvo roditelja**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Provjeri znanja učenika od I do III razreda može da prisustvuje roditelj.

**Ponovno provjeravanje znanja**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ako učenik ne postigne odgovarajući standard znanja za pojedini predmet na provjeri znanja u rokovima iz člana [6](http://www.podaci.net/sllistcg/prikaz-b.php?db=&what=P-nppzuo04v0943&draft=0&html=&nas=22486&nad=4&god=2009&status=1#clan6) ovog pravilnika, ponovna provjera znanja vrši se u roku od 30 dana.

**Prigovor na ocjenu**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Učenik ili njegov roditelj ima pravo prigovora na ocjenu iz nastavnih predmeta na način i po postupku propisanom za učenika koji osnovno obrazovanje i vaspitanje stiče u ustanovi.

**Zapisnik o provjeri znanja**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     O toku i rezultatima provjere znanja vodi se zapisnik na odštampanom obrascu br. 2, 3, 4 i 5, koji su sastavni dio ovog pravilnika.  
     Po obavljenoj provjeri znanja ocjene iz zapisnika unose se u dnevnik rada (odjeljenjsku knjigu), upisnicu i svjedočanstvo.

**Troškovi provjere znanja**

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Postupak provjere znanja je besplatan.

**Stupanje na snagu**

**Član 14**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 04-4-2361  
     Podgorica, 23. aprila 2009. godine  
     Ministar, prof. dr Sreten Škuletić, s.r.